Na temelju članka 29., alineje 6. Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN RH broj 26/15) i članka 27. Pravilnika o financiranju javnih potreba od interesa za opće dobro koje provode udruge na području Općine Kloštar Ivanić (“Glasnik Zagrebačke županije”, broj 40/15) općinski načelnik, na temelju prijedloga Povjerenstva za ocjenjivanje prijava dana 07.03.2017. donosi

**O D L U K U**

**o dodjeli financijskih sredstava temeljem provedenog Javnog natječaja**

**za dodjelu financijske potpore projektima/programima udruga u području javnih potreba u kulturi za 2017. godinu**

**I.**

Na temelju provedenog postupka zaprimanja, pregleda, vrednovanja i stručnog ocjenjivanja dostavljene dokumentacije općinski načelnik odobrava dodjelu financijskih sredstava za provedbu aktivnosti, projekata i/ili programa od interesa za opće dobro koja se provode sredstvima proračuna Općine Kloštar Ivanić:

1. **Dobrovoljnom vatrogasnom društvu Kloštar Ivanić**, (OIB 80893879170), Općina Kloštar Ivanić za prijavljeni program/projekat - „Plan rada i djelatnosti limene glazbe DVD-a Kloštar Ivanić“ dodjeljuje financijska sredstva u ukupnom iznosu od **10.500,00 kuna**.
2. **Udruzi „Prijatelji Kloštra“**, (OIB 57950944917), Općina Kloštar Ivanić za prijavljeni program/projekat – „Program rada Udruge za 2017. godinu“ dodjeljuje financijska sredstva u ukupnom iznosu od **16.900,00 kuna**.
3. **Kulturnom umjetničkom društvu „Obreška“ Donja Obreška,** (OIB 36844082518), Općina Kloštar Ivanić za prijavljeni program/projekat – „KUD Obreška 2017. g.“ dodjeljuje financijska sredstva u ukupnom iznosu od **47.500,00 kuna**.
4. **Ogranku Matice Hrvatske u Kloštar Ivanić,** (OIB 01543018394), Općina Kloštar Ivanić za prijavljeni program/projekat – „Godišnje aktivnosti“ dodjeljuje financijska sredstva u ukupnom iznosu od **15.100,00 kuna**.
5. **Kloštranskim mažoretkinjama** (OIB 09892599299), Općina Kloštar Ivanić za prijavljeni program/projekat - „Priprema i natjecanja Kloštranskih mažoretkinja“ dodjeljuje financijska sredstva u ukupnom iznosu od **36.000,00 kuna**.
6. **Kulturno umjetničkom društvu „Kloštar“ Kloštar Ivanić**, (OIB 70129567103), Općina Kloštar Ivanić za prijavljeni program/projekat – „Redovne godišnje aktivnosti (pripreme za nastupe i smotre folklora) u 2017. godini“ dodjeljuje financijska sredstva u ukupnom iznosu od **32.000,00 kuna**.

Rang lista Povjerenstva za ocjenjivanje čini sastavni dio ove Odluke, te će se prijavljenim udrugama omogućiti uvid u istu.

**II.**

Općina Kloštar Ivanić, zastupana po općinskom načelniku će sa udrugama kojima je odobreno financiranje programa/projekta potpisati ugovor o financiranju u roku od 30 dana od dana donošenja ove Odluke sukladno Pravilniku o financiranju javnih potreba od interesa za opće dobro koje provode udruge na području Općine Kloštar Ivanić.

Prije potpisa ugovora, udruga će morati priložiti dokaze da se protiv odgovorne osobe u udruzi i voditelja projekta ili programa ne vodi kazneni postupak (uvjerenje nadležnog suda) te da udruga ima podmirene sve doprinose i plaćen porez (potvrda porezne uprave). Ukoliko prijavitelj ne dostavi traženu dokumentaciju u roku od 5 dana od dana dostave obavijesti o potrebi dostave dodatne dokumentacije, njegova prijava će se odbaciti kao nevažeća. Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete natječaja, njegova prijava neće se razmatrati za postupak ugovaranja.

U slučaju da je odobreno samo djelomično financiranje programa/projekta Općina Kloštar Ivanić ima obvezu pregovarati o stavkama proračuna programa/projekta koje treba izmijeniti.

**III.**

Ova Odluka stupa na snagu danom donošenja.

Klasa: 612-01/16-01/07

URBROJ: 238/14-02-17-19

Kloštar Ivanić, 07.03.2017.

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Načelnik

Željko Filipović